“ไพรินทร์” ลาออกบอร์ด “บินไทย” เลี่ยงคอนฟลิคฯ “ประภาศ” ชี้มีผลทันที!
“ไพรินทร์” ลาออกบอร์ด “บินไทย” เลี่ยงคอนฟลิคฯ “ประภาศ” ชี้มีผลทันที!
“ไพรินทร์” ลาออกบอร์ด “บินไทย” เลี่ยงคอนฟลิคฯ “ประภาศ” ชี้มีผลทันที!
27 พ.ค. 2563

บริษัท การบินไทย จำกัด (มหาชน) หรือ THAI  แจ้งตลาดหลักทรัพย์แห่งประเทศไทย(ตลท.) วันนี้ (27พ.ค.) นายไพรินทร์ ชูโชติถาวร ได้ลาออกจากตำแหน่งกรรมการบริษัทฯมีผลตั้งแต่วันที่ 26 พ.ค.2563 เป็นต้นไป
ด้านนายประภาศ คงเอียด ผู้อำนวยการสำนักงานคณะกรรมการนโยบายรัฐวิสาหกิจ (สคร.) ในฐานะกรรมการและเลขานุการ คณะกรรมการติดตามการดำเนินงานการแก้ไขปัญหา บริษัทการบินไทย (THAI) เปิดเผยว่า นายไพรินทร์ ชูโชติถาวร ได้ยื่นหนังสือลาออกจากตำแหน่งกรรมการบริษัทการบินไทย กับพลอากาศเอก ชัยพฤกษ์ ดิษยะศริน ประธานบริษัทการบินไทย ซึ่งคาดว่าจะมีผลทันที
ส่วนสาเหตุการลาออก เนื่องติดกฎหมายของคณะกรรมการป้องกันและปราบปรามการทุจริตแห่งชาติ (ปปช.) ซึ่งนายไพรินทร์ ยังพ้นจากตำแหน่ง รมช.คมนาคม ไม่ถึง 2 ปี ซึ่งไม่สามารถไปนั่งเป็นกรรมการในบริษัทเอกชนได้ นอกจากนี้สมัยที่นายไพรินทร์ เป็น รมช.คมนาคม ได้กำกับดูแลบริษัทการบินไทย จึงเกรงว่าการเป็นกรรมการบริษัทการบินไทยในครั้งนี้จะมีผลประโยชน์ที่ขัดแย้งได้ จึงได้ขอลาออกจากการเป็นกรรมการ เพื่อไม่ให้การฟื้นฟูบริษัทการบินไทยมีปัญหา